stanford-oval/wikipedia huggingface dataset:
מינרבה (יצרנית רכב)

| --- | --- |


 נתונים כלליים
 מייסדים:  סילבן דה-יונג 
 תקופת הפעילות:  1897–1958 (כ־61 שנים) 
 מיקום המטה:  אנטוורפן 
 ענפי תעשייה:  Manufacture of bicycles and invalid carriages, ייצור כלי רכב 
 מוצרים עיקריים:  אופניים, מכונית, אופנוע 
 
דגם מינרבה
מינרבה AK, שנת 1928 (32 כ"ס)
מינרבה שנת 1912
מינרבה "Armored Car" (שריונית) שנת 1914
לנד רובר מינרבה
דגם של חברת מינרבה
מינרבה (Minerva) הייתה חברה לייצור כלי רכב אשר נוסדה באנטוורפן, בלגיה בשנת 1902 על ידי סילבן דה-יונג. חברת "מינרבה" ייצרה אופניים (החל משנת 1897) ובהמשך אופניים עם מנועי עזר, אופנועים, וכלי רכב יוקרתיים עד שנת 1938.
החברה הייתה קרויה: "Société Anonyme Minerva Motors".
היסטוריה

ב- 1897 התחילה חברת "מינרבה" לייצר אופניים, ומנועי אופניים. ייצור האופנועים נמשך עד 1909 או 1914, ובמהלך תקופה זו הפכה מינרווה לאחד השמות המובילים בעולם באופנועים ובמנועי אופנועים.
מסוף שנות ה-90 של המאה ה-19 ייצרה ברישיון את דגם דה דיון בוטון תלת-אופן שהיה כלי תחבורה בתצורת תלת-אופן ממונע שנבנה בצרפת על ידי "De Dion-Bouton" (אנ')
בשנת 1902 התחילה חברת "מינרבה" לייצר מכוניות, 4 צילינדרים, בהספק של 6 כ"ס. ב- 1904 גדל ייצור כלי הרכב, עם מנועים של 2 צילינדרים, 3 צילינדרים ו- 4 צילינדרים.
בשנת 1908 התחילה חברת "מינרבה" לייצר מנועים מסוג "Knight engine".
במהלך מלחמת העולם הראשונה נמצאו סילבין דה יונג והמהנדסים ב אמסטרדם, שם המשיכו  בפיתוח המכוניות שלהם. מכוניות מינרבה שימשו למתקפות "פגע וברח" נגד הגרמנים וחומשוו ברובים ומקלעים קלים שהותקנו על מכוניות פתוחות וממוגנות קלות. כלי רכב אלה נעשו מתוחכמים יותר ויותר עד שמלחמת החפירות ייתרה את התועלת שבניידות הגבוהה עליה התבססו טקטיקות ה"פגע וברח" שלהם.
בשנת 1920 חזרה החברה לפעול מבלגיה, וייצרה מכונית יוקרה, עם מנוע 3,600 סמ"ק בן 4 צילינדרים שהפיק 20 כ"ס, ומנוע 6 צילינדרים 5,300 סמ"ק שהפיק 30 כ"ס.
המינרווה נחשבה באותה עת כממכונית איכותית ברמת דגמי היוקרה של חברת רולס-רויס, אבל הייתה קצת פחות יקרה.
בשנת 1923 הוצגו מודלים קטנים יותר : מנוע 4 צילינדרים, 2,000 סמ"ק, המפתח 15 כ"ס ומנוע 6 צילינדרים, 3,400 סמ"ק המפתח 20 כ"ס.
בעקבות המשבר הכלכלי של שנות ה-30 התמזגה החברה עם חברת אימפריה (יצרנית רכב) (Imperia Automobiles).
לאחר מלחמת העולם השנייה הפיקה החברה גרסה של " לנד רובר 80" תחת רישיון לצבא הבלגי עד שנת 1954. עד שנת 1956 ייצרה את ה- "קונטיננטל-רובר".
סוכנות מינרבה בבריטניה

בינואר 1906 פתח צ'ארלס רולס את סוכנות המכוניות C.S.Rolls & Co אשר הייתה אחת מסוכנויות המכוניות הראשונות בבריטניה למכירת רכב. בסוכנות זו ייבא את המכונית הבלגית מסוג "Minerva" ואת המכונית הצרפתית פיג'ו.
דגמי המכוניות שחברת "מינרבה" ייצרה

Minerva AB
Minerva AC
Minerva AD
Minerva AF
Minerva AH
Minerva AK
Minerva AL
Minerva AM
Minerva AN
Minerva AP
Minerva AR
Minerva armored car (שריונית)
Minerva EE
Minerva GG
Minerva KK
Minerva NN
Minerva OO
Minerva S
Minerva TT (ג'יפ)
Minerva WT
Minerva X
M4 Minerva
תמונות

לוגו של חברת מינרבה על קדמת רכב מתוצרתה
מינרבה Type A
מינרבה GG, שנת 1913 (26 כ"ס)
מינרבה AF, שנת 1926 (30 כ"ס)
מינרבה AR, שנת 1929 (17 כ"ס)
מינרבה AP, שנת 1937 (22 כ"ס)
אופניים עם מנוע עזר של חברת מינרבה - שנת 1903
אופניים עם מנוע עזר של חברת מינרבה - שנת 1908
אופנוע מינרבה
משאית כיבוי אש שייצרה חברת מינרבה
מינרבה M4, שנת 1934
דגם ג'יפ של חברת מינרבה (דגם TT, סדרה C22 ), שנת 1957)
משאית תוצרת מינרבה
ראו גם

אימפריה (יצרנית רכב)
לקריאה נוספת

רשימת דגמי המכוניות שחברת מינרבה ייצרה (All Minerva automobile Models: List of Minerva automobile )
היסטוריה של חברת מינרבה
הערות שוליים

↑  Posthumus, Cyril; Richmond, Dave (1978). Motorräder gestern und heute [Motorcycles yesterday and today] (in German). Heyne. p. 15. ISBN 3-453-52080-7.
מינקר

| --- | --- |
   
 מיקומו של מינקר בקבוצת עורב
 נתוני תצפית
 קבוצת כוכבים:  עורב
 שמות נוספים:  ε בעורב, HD 105707
 סוג:  ענק כתום
 בהירות נראית:  2.98
 סיווג ספקטרלי:  K2 IIIa
 עלייה ישרה:  12ʰ 10ᵐ 07.48ˢ מילי-שניות קשת בשנה
 נטייה:  ‏11.16″ ‏37′ ‏22°‏- מילי-שניות קשת בשנה
 מאפיינים פיזיים
 בהירות מוחלטת:  1.96-
 מרחק:  318  שנות אור 97.5  פארסק
 רדיוס:  55 רדיוסי שמש
 מסה:  3.2 מסות שמש
 עוצמת הארה:  פי 520 מהשמש
 טמפרטורה:  4,320 K
 מהירות סיבוב:  2.6 ק"מ/שנייה
 מהירות רדיאלית:  5±0.4 קילומטר לשנייה
 היסט:  12.5022±0.4361 אלפיות של שניות קשת
 מתכתיות:  −0.18 
 
מִינְקָר (מערבית: منقار الغراب - "מינקר אל-ע'וּראבּ" - מקור העורב) או ε בעורב הוא הכוכב הרביעי בבהירותו בקבוצת הכוכבים עורב עם בהירות נראית מדרגה 2.98. הוא מייצג את המקור של העורב ומכאן שמו. כ-4.2 מעלות מצפון-מערב לכוכב נמצאות זוג הגלקסיות המתנגשות גלקסיות אנטנה.
תכונות

מינקר הוא ענק כתום מסוג ספקטרלי K2 IIIa שנמצא במרחק של כ-318 שנות אור ממערכת השמש. מסתו כ-3.2 מסות שמש, רדיוסו פי 55 מרדיוס השמש, טמפרטורת פניו כ-4,300 קלווין והוא מאיר בעוצמה של פי 520 מעוצמת ההארה של השמש באור נראה ובערך פי 900 ממנה בצירוף הקרינה בתחום התת-אדום, זאת בשל טמפרטורת פניו הנמוכה יחסית. גילו של מינקר אינו ידוע ולא ברור באיזה שלב התפתחות הוא נמצא כעת. ייתכן שהוא מתיך מימן להליום בשכבות החיצוניות מסביב לליבה המכילה הליום תוך כדי התנפחות והתקררות בדרך להפוך לענק אדום, או שהוא מתיך הליום לחמצן ולפחמן בתוך הליבה תוך כדי התכווצות והתחממות בדרך להפוך לענק צהוב, או שהוא מתיך הליום לחמצן ולפחמן בשכבות החיצוניות מסביב לליבה של חמצן ופחמן, גם כן, תוך כדי התקררות והתנפחות. בשכבות החיצוניות של הכוכב יש שכיחות מעט גדולה מהרגיל של ליתיום ושל באריום ולא ברור מהו מקורם. בעבר דווח שבהירותו של מינקר משתנה בפחות מעשירית של דרגת בהירות והוא סווג כחשוד ככוכב משתנה, אך מדידות עדכניות יותר לא מצאו שינויי בהירות שעולים על מאית של דרגת בהירות.
הערות שוליים

1 2 3  SIMBAD: Minkar
1 2 3  M. Aurière, R. Konstantinova-Antova, C. Charbonnel, G. A. Wade, S. Tsvetkova, P. Petit, B. Dintrans, N. A. Drake, T. Decressin, N. Lagarde, J.-F. Donati, T. Roudier, F. Lignières, K.-P. Schröder, J. D. Landstreet, A. Lèbre, W.W. Weiss & J-P Zahn: The magnetic fields at the surface of active single G-K giants, Astronomy & Astrophysics, Vol. 574, id. A90, p. 3 (2015)
↑  C. H. F. Melo, P. de Laverny, N. C. Santos, G. Israelian, S. Randich, J. D. do Nascimento Jr. & J. R. De Medeiros: On the nature of lithium-rich giant stars. Constraints from beryllium abundances, Astronomy & Astrophysics, Vol. 439, Iss. 1, p. 230 (2005)
↑  J. A. Brown, C. Sneden, D. L. Lambert & E. Dutchover Jr.: A search for lithium-rich giant stars, Astrophysical Journal Supplement Series, vol. 71, p. 301 (1989)
↑  P. C. Keenan & R. E. Pitts: Revised MK spectral types for G, K, and M stars, Astrophysical Journal Supplement Series, vol. 42, p. 552 (1980)
↑  General Catalogue of Variable Stars: ε Corvi
↑  S. J. Adelman: Research Note Hipparcos photometry: The least variable stars, Astronomy & Astrophysics, vol. 367, p. 297 (2001)
מולהוזן

| --- | --- |
סמל מולהוזןסמל מולהוזן

 מדינה:  צרפת צרפת
 חבל:  גראנד אסט
 מחוז:  ריין תחתון
 רובע:  סאברן
 מושל:  רנה שמידט
 שטח:  4 קמ"ר
 גובה:  237-178 מטרים
 אוכלוסייה:  ‏
  ‑ בקומונה:  443 (1 בינואר 2021)
  ‑ צפיפות:  114 נפש לקמ"ר (2012)
 קואורדינטות:  48°53′0.96″N 7°33′15.12″E﻿ / ﻿48.8836000°N 7.5542000°E﻿ / 48.8836000; 7.5542000
 אזור זמן:  UTC+1
 https://www.mulhausen.alsace
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מולהוזן(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מולהוזן(למפת גראנד אסט רגילה) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה א. דה פ.  או-דה פראנס  בלגיה לוקס. גרמניה שווייץמולהוזן(למפת גראנד אסט מוגדלת) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה איל דה פראנס  או-דה פראנס  בלגיה לוקסמבורג גרמניה שווייץמולהוזן  he tabBackground:;tabBorder:#aaa;defaultTab:0;
מולהוזן (בצרפתית: Mulhausen, באלזסית: Mielhüse, בגרמנית: Mühlhausen) היא קומונה הנמצאת במחוז ריין תחתון, בחבל גראנד אסט שבמזרח צרפת.
טופונומיה

שמה של העיירה מורכב מהמילים הגרמניים "Mühle" (טחנת הרוח) ו-"Husen", צורת הרבים של "Haus" (בית) בגרמנית עתיקה. תרגום מלולי של מולהוזן יהיה "הבתים של טחנת הרוח".
היסטוריה

היישוב מופיע לראשונה ב-884 תחת השם של Munilhuson במסמך של מלך פרנקיה המזרחית קרל השמן.
מולהוזן שוחררה על ידי האמריקאים ב-15 במרץ 1945. כ-45% מהכפר נהרס בהפצצות מהצדדים השונים וכתוצאה מהקרבות האכזריים על קו מודר.
קהילה יהודית

בית כנסת ראשון נבנה במולהוזן בשנת 1745.
ב-1870, הקהילה התרחבה והגיעה לכ-40% מכלל האוכלוסייה של הכפר. נבנה בית כנסת חדש.
עם הזמן, הקהילה היהודית עזבה את הכפר לטובת עיירות גדולות יותר כמו שטרסבורג, סאברן, ננסי ועוד.
במהלך מלחמת העולם השנייה הכפר התרוקן לגמרי מיהודים. עם הכיבוש הגרמני, משפחות גרמניות באו להתיישב בבתים הנטושים.
בית הכנסת שרד עד 1979, כשבנק קנה את השטח. ארון הקודש נמסר לבית הכנסת של עיירה קרובה, פְּפַפְנהופֶן.
ראש העיר וועד הקומונה מחליטים להנציח את זכר הקהילה היהודית ומחזירים בבניין החדש את התבליט שהיה מעל כניסת בית הכנסת. על התבליט כתוב: "זה השער לה' צדיקים יבואו בו".
בעשור השני של המאה ה-21, תושב חדש שקנה בית במולהוזן מצא בה מה שנראה לו כסוג של מרתף סתום. אחרי בירורים הסתבר שמדובר במקווה.
הבניין שבנו במקום בית הכנסת. שימו לב לתבליט שנשמר.
מינימונדוס

| --- | --- |

 מידע כללי
 סוג:  פארק מיניאטורות
 מיקום:  קלגנפורט 
 מדינה:  אוסטריה 
 הקמה ובנייה
 תקופת הבנייה:  ?–1958
 תאריך פתיחה רשמי:  1958 
 מידות
 שטח:  26,000 מ"ר 
 קואורדינטות:  46°37′11″N 14°15′52″E﻿ / ﻿46.61972°N 14.26444°E﻿ / 46.61972; 14.26444
 www.minimundus.at
  (למפת קרינתיה מוגדלת) קלגנפורט פילאך וולפסברג שפיטל אן דר דראו פלדקירכן אין קרנטן זלצבורג שטיריה סלובניה איטליה טירולמינימונדוס(למפת קרינתיה רגילה) קלגנפורט פילאך וולפסברג שפיטל אן דר דראו פלדקירכן אין קרנטן זלצבורג שטיריה סלובניה איטליה טירולמינימונדוס
 
מינימונדוס (Minmundus) הוא פארק מיניאטורות מפורסם הממוקם בעיר קלגנפורט, בירת מדינת קרינתיה שבאוסטריה. מוצגים בו כ-150 מודלים של מבנים מרחבי העולם, אשר ניבנו בקנה מידה של 1:25.
הפארק נפתח בשנת 1958. הוא משתרע כיום על פני שטח של 26 אלף מטר רבוע. הפארק ידוע בזכות הדיוק של המיניאטורות שבו ביחס למבנים המקוריים. מאז פתיחתו ביקרו בו למעלה מ-15 מיליון מבקרים. ההכנסות מהפעלת הפארק מועברות לארגון הסיוע Rettet das Kind (הצל ילד), שהוא בעליו של הפארק.
מודלים המוצגים בפארק

קתדרלת סטפנוס הקדוש
פסל החירות
בזיליקת פטרוס הקדוש
מגדל פיזה והקתדרלה שלצידו
קתדרלת ברזיליה
מגדל סי אן
מגדל אייפל
בית האופרה של סידני
מצודת לונדון
הבית הלבן
טאג' מהאל
החומה הסינית הגדולה
אטומיום
טירת הוכאוסטרוויץ
מעבורת החלל של ארצות הברית
דגמי רכבות אירופיות
מודל מצודת לונדון
מודל הקאזה מילה בברצלונה
מנלאוס (מלך ספרטה)

| --- | --- |

 תפקיד:  מלך ספרטה
 תרבות:  מיתולוגיה יוונית
 מקום מגורים:  ספרטה
 אב:  אטראוס 
 אם:  איירופה
 אחים:  אגממנון
 בן או בת זוג:  הלנה
 צאצאים:  הרמיוני, Morraphius, Aethiolas, Corythus, Pleisthenes, Nicostratus, מגפנתס, Xenodamus, Thronius 
 
מנלאוס והלנה היפה.
מנלאוס (ביוונית: Μενελαος) היה אחד מהמלכים האגדיים של ספרטה, בחצי האי פלופונסוס. מנלאוס מתואר כבעל שיער אדום, נמוך ומוצק.
דמותו

לפי המסופר באיליאדה, היה מנלאוס בנם של אטראוס ואיירופה ואחיו של אגממנון, המלך העליון של מיקנה והמלך העליון של יוון. מנלאוס זכה להינשא להלנה היפה שרבים מאצילי יוון חיזרו אחריה, לאחר שאודיסאוס, שרצה לזכות בפנלופה, הציע לטינדראוס מלך ספרטה, כי בתמורה לתמיכתו באודיסאוס בחיזוריו אחרי פנלופה, יפרוש מהתחרות, ובנוסף הציע כי לפני שתעשה ההחלטה לגבי הזוכה בהלנה, כל המחזרים ישבעו להגן על הבעל הנבחר כנגד כל מי שיתקומם נגדו. תכסיס זה הצליח, והלנה ומנלאוס התחתנו. עם מותו של טינדראוס, מנלאוס הפך למלך ספרטה.
במלחמת טרויה עלה בידי אגממנון, אחי מנלאוס, לגייס צבא בן מאה אלף איש למלחמה בטרויה, בזכות השבועה, לאחר שהלנה נחטפה (על פי מיתוסים מסוימים, הלכה מבחירה על פי אחרים) על ידי פאריס נסיך טרויה. כל מנהיגי יוון היו מחויבים להילחם. עם תום הקרב על טרויה, מנלאוס קיבל חזרה את הלנה, והם שבו לביתם. חלק מהגיבורים שהיו מעורבים במלחמת טרויה סבלו מההשלכות של המלחמה בחזרתם הביתה (אודיסאוס סבל מזעם האלים, על פי הכתוב באודיסאה, ואגממנון נרצח על ידי קליטמנסטרה, על פי המחזאי איסכילוס), מנלאוס הוא אחד היחידים שלא סבל מהשלכות המלחמה.
על שמו האסטרואיד 1647 Menelaus (אנ'), שנתגלה ב-1957 על ידי סת' ניקולסון, ומכתש על הירח (אנ').
מנכמוס

| --- | --- |
 לידה:  380 לפנה״ס? Alokopennesos, יוון העתיקה 
 פטירה:  320 לפנה״ס? (בגיל 60 בערך) קיזיקוס, טורקיה 
 שם לידה:  Μέναιχμος 
 ענף מדעי:  גאומטריה 
 
מנכמוס (ביוונית: Μέναιχμος; ‏380 - 320 לפנה"ס) היה מתמטיקאי יווני קדום וגאומטרן שנולד באלופקונזוס, אשר היה ידוע בשל חברותו עם הפילוסוף אפלטון ובשל גילויו את חתכי החרוט ופתרונו לבעיה של הכפלת הקובייה באמצעות פרבולה והיפרבולה.
חייו ועבודתו

מנכמוס זכור בקרב המתמטיקאים בשל תגליתו את חתכי החרוט ופתרונו לבעיה של הכפלת הקובייה. קרוב לוודאי שמנכמוס גילה את חתכי החרוט, שהם האליפסה, הפרבולה וההיפרבולה כתוצר לוואי של חיפושו אחר פתרון לבעיית הכפלת הקובייה. מנכמוס ידע שבפרבולה y² = lx, כאשר l הוא קבוע שנקרא הלאטוס רקטום. הוא גילה תכונות נוספות של חתכי חרוט. באמצעות המידע הזה התאפשר לו לפתור את הבעיה של הכפלת הקוביה.
יש מעט מקורות ישירים לעבודתו של מנכמוס; עבודתו על חתכי חרוט ידועה בעיקר מאפיגרמה של ארטוסתנס, וההישג של אחיו (מציאת שיטה לרבע את העיגול נתון באמצעות קוואדרטריקס) דינוסטרטוס, ידוע רק בזכות כתביו של פרוקלוס. פרוקלוס מציין גם שמנכמוס נלמד בידי אודוקסוס.
מנכמוס היה מורהו הפרטי של אלכסנדר הגדול.
מלכים ונסיכים חיוורים

| --- | --- |

עטיפת הספר בהוצאת זמורה-ביתן, 2001.
 מידע כללי
 מאת:  רוברט ב. פארקר 
 שפת המקור:  אנגלית 
 סוגה:  מתח, רומן
 הוצאה
 הוצאה:  הוצאה לאור דל 
 תאריך הוצאה:  1987
 הוצאה בעברית
 הוצאה:  זמורה-ביתן
 תאריך:  1994
 תרגום:  עמנואל לוטם
 מספר עמודים:  190
 סדרה
 ספר קודם:  Taming a Sea-Horse 
 הספר הבא:  Crimson Joy 
 קישורים חיצוניים
 הספרייה הלאומית:  001282809
 
מלכים ונסיכים חיוורים (באנגלית: Pale Kings and Princes) הוא רומן מאת רוברט ב. פארקר, שיצא בעברית בשנת 1994 בהוצאת זמורה ביתן. גיבור הספר הוא גיבורו הקבוע של פארקר, הבלש הפרטי ספנסר. זהו הספר ה-14 בסדרת הספרים שכתב פארקר אודותיו.
עלילת הספר

עלילת הספר נפתחת כאשר הבלש הפרטי ספנסר, גיבורו הראשי של פארקר, נשכר על ידי גרט קינגסלי, עורך העיתון ה"סנטרל ארגוס", כדי לחקור את מותו של כתב העיתון, אריק ולדז, שנרצח ביריות אקדח, לאחר שחקר סחר קוקאין בוויטון, עיירה בלב מסצ'וסטס. המשטרה המקומית בראשות ביילי רוג'רס אינה משתפת פעולה. רוג'רס אף טוען כי ולדז, חובב נשים נרצח על ידי בעל קנאי. כאשר פיליפ אסטבה, סיטונאי ירקות קולומביאני, הנחשד כסוחר סמים, איים עליו, ספנסר הגיע למסקנה שאולי אין זו עיירה קטנה רוגעת אלא מרכז סחר סמים בצפון-מזרח ארצות הברית. מקרי רצח נוספים, שהתרחשו בעת החקירה, שכנעו אותו להיעזר בידידו, הוק, יוצא לגיון הזרים הצרפתי, ובאהובתו סוזאן, הפסיכולוגית המרצה באוניברסיטת הרווארד, המשכנעת את ספנסר לבחון מניעים זולת מקוקאין לעבר יצרים פשוטים יותר כמו קנאה, תאווה ושנאה.
הערות שוליים

↑  רוברט ב. פארקר, "מלכים ונסיכים חיוורים", זמורה ביתן, 1994, עמודים 23-24.
מנהרת האדמירליות

| --- | --- |

 מידע כללי
 סוג:  מנהרה 
 מיקום:  גיברלטר 
 מדינה:  הממלכה המאוחדת 
 בעלים:  ממשלת גיברלטר 
 הקמה ובנייה
 תקופת הבנייה:  ? – העשור של 1890
 תאריך פתיחה רשמי:  שנות ה־90 של המאה ה־19 
 מידות
 אורך:  1 ק"מ 
 קואורדינטות:  36°07′47″N 5°21′11″W﻿ / ﻿36.129634°N 5.352938°W﻿ / 36.129634; -5.352938
  (למפת גיברלטר מוגדלת) לה לינאה דה לה קונספסיון ספרד מפרץ גיברלטר הים התיכון מנהרת האדמירליות(למפת גיברלטר רגילה) לה לינאה דה לה קונספסיון ספרד מפרץ גיברלטר הים התיכון מנהרת האדמירליות
 
נשות שירות הנשים של הצי (WRNS) נחות בחדר התרבות שלהן שבתוך הצוק במהלך מלחמת העולם השנייה
מפת גיברלטר
מנהרת האדמירליות (באנגלית: Admiralty Tunnel) היא מנהרה תת-קרקעית הממוקמת בגיברלטר והיחידה החוצה אותה ממזרח למערב. אורכה של המנהרה הוא 1,000 מטר והיא נחצבה בתוך צוק גיברלטר בקו ישר וללא פיתולים.
היסטוריה

מנהרת האדמירליות נבנתה בסוף המאה ה-19 במטרה לאפשר העברת סלעים ועפר מהמחצבות הקיימות בצד המזרחי של צוק גיברלטר אל נמל גיברלטר בצידו המערבי של הצוק. הסלעים נדרשו לשם הקמת הבסיס הימי החדש של הצי הבריטי, ומכאן שמה של המנהרה - מנהרת האדמירליות.
במהלך מלחמת העולם השנייה שופצה המנהרה ושימשה כמטה מבצעים של בעלות הברית. המטה היה מוגן מפני הפצצות אויב על ידי כמות גדולה של סלעים מכל כיוון, ובו תכנן דווייט אייזנהאואר את המבצע לכיבוש צפון אפריקה, מבצע לפיד. לא זאת בלבד שאייזנהאואר היה המפקד של מטה המבצעים מתוקף תפקידו כמפקד העליון של חיל המשלוח של בעלות הברית, אלא בנוסף הוא שימש כמפקד של גיברלטר כולה באותה התקופה. אייזנהאואר היה המפקד הראשון שאיננו בריטי שפיקד על גיברלטר מזה 200 שנים.
במנהרה יש מערכות עצמאיות לטיהור אוויר, לחשמל, לתאורה ולתקשורת עם העולם החיצוני. כיום (2013) משמשת המנהרה כמרכז אחסון ואבטחת מידע שבעבר הייתה בבעלות חברת Vault Technology Services וכיום בבעלות חברת Continent 8. המנהרה אינה פתוחה לציבור הרחב, אך ניתן להביט מצידה האחד ועד לקצה צידה האחר ולהתבונן עד כמה ישרה המנהרה. גישה לצידה המערבי של המנהרה מתאפשרת דרך קווינסווי.
הערות שוליים

↑  "The Gibraltar Tunnels". Siegebattlefieldtours.com. Retrieved 28 April 2013.
↑  "Visit to Secure Data Facility", Gibraltar Group of Professional Engineers. Retrieved 29 April 2013.
↑  Gallagher, Wes (December 1942). "Eisenhower Commanded Gibraltar". The Lewiston Daily Sun. Retrieved 29 April 2013.
1 2  Directions to Continent 8 Technologies - Gibraltar, accessed April 2013
מיס בלארוס

מיס בלארוס 2008
מיס בלארוס היא תחרות יופי הנערכת בבלארוס.
התחרות נערכה לראשונה ב-1998 והזוכה מכהנת בתואר במשך שנתיים, התחרות מאורגנת על ידי מספר גופים ממשלתיים כגון משרד התרבות של בלארוס ונשיא המדינה בדרך כלל נוכח באירוע.
הזוכות בתחרות מייצגות את בלארוס בתחרות מיס עולם ובנוסף מארגני התחרות מחזיקים בזיכיון לשליחת נציגות לתחרויות יופי בינלאומיות כמו מיס אינטרנשיונל ומיס סופרנשיונל, מ-2003 עומדת בראש הנהלת התחרות אולגה סרז'ניקובה המנהלת גם את בית הספר ליופי הלאומי של בלארוס, התחרות משודרת ברשת הטלוויזיה הציבורית של המדינה.
הכתר של מיס בלארוס עשוי מנוצות זהב לבן וטופז.
מינים שנכחדו בטבע

אייל דוד הוא אייל שנכחד בסין עקב איסוף לגני חיות, היפגעות ממלחמות פנימיות בסין וציד. הם נכחדו סופית במהלך מרד הבוקסרים. עם זאת בהמשך שוחררו מגני חיות 2,500 איילים לשמורות בסין.
מין שנכחד בטבע (מצב שימור EW; ראשי תיבות של "Extinct in the Wild") הוא מין (או תת-מין) של אורגניזם שהיה מצוי בטבע ועקב פגיעה בו או באזור חיותו נכחד מהטבע ונשארו מספר פריטים מעטים בשבי. פרטים אלה נחשבים למין שכלה מן העולם באיטיות, אלא אם כן ישוחרר גרעין מספיק גדול לטבע.
מונח זה שונה מבעלי חיים מבויתים, שחלקם גם נכחדו בטבע (למשל שור הבר, אביהם של הפרות המודרניות). החיות המבויתות השתנו לגמרי ממצבם הטבעי כדי לחיות עם האדם, לעומת חיות בר שנכחדו בטבע, שאינן קרובות לאדם וחיות יחד איתו, אלא רק בגני חיות ופארקים ואינן קיימות בטבע.
יצורים שנכחדו בטבע יכולים לעיתים להיכחד לחלוטין (מינים שנכחדו) אם אינם מספיק יציבים או מותאמים לשבי. כך קרה לג'ורג' הבודד – צב הגלאפגוס האחרון מתת-המין צב פינטה ענק (Chelonoidis nigra abingdonii). הוא חי בשבי עד להכחדת תת-המין. אותו דבר היה עם היונה הנודדת. עם זאת לעיתים מינים נכחדים בטבע, אך הופכים לנפוצים כחיות בשבי, למשל הדג Ameca splendens, שנכחד בטבע כמעט לחלוטין מנהרות מקסיקו, אך הפך לדג נוי נפוץ.
דוגמאות למינים שנכחדו בטבע המסווגים ברשימה האדומה של IUCN:
טורומירו (Sophora toromiro)
אריה ברברי (Panthera leo leo)
מיטו אלגואס (Mitu mitu)
צב רך שחור (Nilssonia nigricans)
רלית גואם (Gallirallus owstoni)
עורב הוואי (Corvus hawaiiensis)
אייל דוד (Elaphurus davidianus)
יונת סוקורו (Zenaida graysoni)
קרפדת ויומינג (Anaxyrus baxteri)
מקאו ספיקס (Cyanopsitta spixii)
סטנודוס לאוכיכטיס (Stenodus leucichthys)
חדקן יאנגצה (Acipenser dabryanus)
השבת בעלי חיים שנכחדו לטבע

תהליך ההשבה לטבע של בעלי חיים שנעלמו מן הטבע הוא תהליך מורכב וממושך, מכיוון שתנאי השטח הטבעי תמיד קשים יותר מהתנאים המבוקרים בשבי. בעלי חיים הגדלים בשבי עוברים לעיתים גם תהליך של החתמה על בני האדם ויש למצוא לכך פתרונות יצירתיים כדי למנוע תופעה זו ולכן תהליך גידולם בשבי חייב להיות מושכל ונבון.
ראו גם

מינים שנכחדו
מינים בסכנת הכחדה
הכחדה
מצב שימור
מחקרי תאומים

תאומים זהים
מחקרי תאומים הם מחקרים הבוחנים השפעה של גורמים תורשתיים וסביבתיים על תכונות אנושיות. הם מתבצעים על תאומים זהים או תאומי אחווה. הם כלי מרכזי בתחום גנטיקה התנהגותית ונחשבים למעין ניסוי טבעי.
מחקרי מדגמים מזווגים – הוא מקרה פרטי של מחקרי תאומים. כגון:
מחקרים הנעשים על שתי קבוצות, שלכל פרט באחת מהן יש קשר חזק לפרט ספציפי בקבוצה השנייה
מחקרים המשווים את תפקוד יד ימינם של אנשים רבים ליד שמאלם של אותם אנשים
מחקרים המשווים אחים שאינם תאומים
מחקרים המשווים בעלים לנשותיהם
מחקרים הנעשים במדגמים מזווגים יש מובהקות סטטיסטית גדולה בהשוואה למחקרים המשווים שתי קבוצות, שאי אפשר לזווג את הפרטים שבהן. כמו כן, כושר השכנוע האיכותי של מחקרים מזווגים גבוהה יותר, בהתאמה. מחקרי תאומים זהים הם מן המחקרים המשכנעים ביותר, שבין המחקרים במדגמים מזווגים.
תפקיד מדעי

מחקרי תאומים הם מהכלים המרכזיים בפסיכולוגיה וביולוגיה להערכת ההשפעה של התורשה מול הסביבה. מבחינה סביבתית, אין הבדל משמעותי בין רמת הדמיון של תאומים זהים לזו של תאומי אחווה. לעומת זאת, הדמיון הגנטי בין תאומים זהים הוא 100%, בעוד הדמיון הגנטי בין תאומי אחווה הוא 50% בממוצע. הפער ברמת הדמיון הגנטי בין שני סוגי התאומים מאפשר למדוד את משקל התורשה בעיצוב תכונות שונות. שיטת המחקר הנפוצה ביותר במחקרי תאומים היא השוואה בין רמת הדמיון הפנוטיפי של תאומים זהים לזו של תאומי אחווה. ככל שהפער ברמת הדמיון גבוה יותר, כך גדול יותר תפקידה של התורשה בעיצוב התכונה. הפער הזה נמדד בעזרת נוסחה סטטיסטית בשם מקדם התורשתיות.
היסטוריה של חקר התאומים

בשלהי המאה ה-19 פרסם פרנסיס גלטון ספר שבו טען כי התורשה היא העיקר והשפעתה של הסביבה טפלה, אף ש"האפשרות שהטיפוח מועיל כה מעט נראית כמנוגדת לכל הניסיון האנושי". גלטון הסתמך בין השאר על קווי הדמיון המרובים שמצא בין תאומים. מסקנותיו היו שנחוצה מדיניות של אאוגניקה – המוכשרים יורשו ללדת יותר ילדים. לתמיכה המדעית באאוגניקה היו השלכות בארצות הברית – נכפה עיקור על בעלי אינטליגנציה נמוכה, באישורו של בית המשפט העליון. כבר בכך היה להמחיש כמה מסוכן השימוש בטיעון המדעי כדי לעצב חקיקה מדינית.
הקומוניזם, שהטעים את חשיבותה של הסביבה לעיצוב ההבדלים הבין אישיים, שלל את מחקרי התאומים מכל וכל. לעומת זאת, הנאצים מצאו בנושא זה כר לפעולה, במסגרת ניסויים נוספים שערכו בבני אדם. באושוויץ ערך הרופא יוזף מנגלה ניסויים בזוגות תאומים. בין השאר הוא הרעיל זוג תאומים ומדד הבדלים בזמן שנדרש לרעל להמיתם, הרג תאומים, ביתר גופותיהם והשווה בין האיברים. על משמעותם של מחקריו כותב לורנס רייט:
בשנות השישים ערך פיטר ניובאור ניסוי בשיתוף סוכנות האימוץ לואיז וייז במדינת ניו יורק. במסגרת הניסוי, הופרדו תאומים שהוריהם מסרו לאימוץ. בניסוי השתתפה גם שלישייה זהה שנמסרה לאימוץ בשנת 1961. תשע עשרה שנה מאוחר יותר נפגשו שניים מהשלישייה באקראי בקולג' שאליו הלכו ללמוד. השלישי קרא על המפגש בעיתון וגילה ששני התאומים זהים לו לחלוטין. כל אחד מהילדים נמסר למשפחה יהודית שהשתייכה למעמד חברתי אחר: המעמד העליון, מעמד הביניים ומעמד הפועלים. אחד מילדי השלישייה תיאר בדיעבד את האופן שבו הוא רואה את המחקר שבו השתתף שלא מרצונו: "זה חלום בלהות. חרא נאצי". סיפורם של השלישייה מתואר בסרט התיעודי "שלושה זרים זהים".
היסטוריה של חקר התאומים > מחקרי התאומים במינסוטה

בשנות השמונים נערך באוניברסיטת מינסוטה מחקר פורץ דרך ורחב-היקף שהשווה בין תאומים שגדלו ביחד לכאלה שגדלו בנפרד. במחקר נמצא כי הדמיון בין תאומים זהים שגדלו בנפרד היה כמעט זהה לזה של תאומים זהים שגדלו יחד. מהמחקר עלה כי כ-70% מהשונות באינטליגנציה מוסברת על ידי שונות גנטית. בתחום האישיות מקדם התורשתיות הוערך בין 0.39 ל-0.58. המחקר לא השווה רק בין התרומה של התורשה לזו של הסביבה. הוא השווה גם בין התרומה של הסביבה המשותפת (זו המשותפת לשני אחים הגדלים באותו בית) לסביבה הייחודית (החוויות האישיות הייחודיות לכל אדם). תוצאות המחקר הראו שלסביבה המשותפת משקל קטן בעיצוב האישיות. מעבר לתרומה של התורשה לאינטליגנציה ולאישיות, המחקר הצביע גם על תרומה גנטית לתחומי עניין, ערכים ביחס לעבודה, התנהגות אנטי-סוציאלית, תפיסה מרחבית, מדדים קרדיו-וסקולריים, ועוד.
המחקר עסק בתאומים שחלקם גדל בסביבה דומה למדי – מעמד הביניים במערב. בסביבה כזו הראה המחקר, ומחקרים אחרים כדוגמתו, שחשיבותה של התורשה לאינטליגנציה עולה בהרבה על חשיבות הסביבה. כדוגמת נגד קיצונית, במצב שבו אחד הילדים היה מגודל כ"ילד פרא" בידי זאבים, יש להניח שהתוצאות היו שונות. מצד שני, גם אין להבין שחלק האינטליגנציה המושפע מהסביבה הוא קל לשינוי במשך החיים. בין הגורמים הסביבתיים נמצאת גם סביבת הרחם, אשר עשויה להיות שונה עבור כל אחד מהתאומים, ושהשפעותיה, לפחות בחלקן, אינן הפיכות.
מעבר לממצאי המחקר העיקריים, צוות המחקר התפעם מהדמיון הרב שהתגלה בין תאומים זהים שהופרדו בלידתם בנושאים אנקדוטיים למיניהם. לחלק מהזוגות היו אותם פחדים, אותם תחביבים, אותה נטייה רומנטית לפזר מכתבי אהבה, אותו מנהג לכסוס ציפורניים, אותה שיטה לקרוא עיתונים מהסוף להתחלה, אפילו אותם שמות לכלב.
היסטוריה של חקר התאומים > שיתוף פעולה בין תאומים זהים

מחקר משנת 1984 בדק 47 זוגות של ילדים תאומים (גיל 5-13) מצא כי תאומים זהים נוטים יותר לשתף פעולה בעת פתרון משותף של פאזל, ביחס לתאומים לא-זהים. תאומים לא זהים השתמשו הרבה במילה 'אני', משכו את הפאזל אחד מהשני, נטו יותר לפתרון יחדני ולא בהכרח היו מרוצים מהתוצאה. תאומים זהים השתמשו יותר במילה 'אנחנו', פתרו את הפאזל ביניהם תוך שהם מוסרים זה לזה את התאמת החלקים ונראו מרוצים מההישג שלהם.